موریتانی

موریتانی (عرب دیلی: موریتانیا، یا دا موریتانی ایسلام جومهوریتی) — غربی آفریقادا یئر‌لشن بیر دؤولت، باتی‌ده آتلانتیک اوقیانوسی ایله یویولور.
اؤلکه‌نین دؤولت قۇرولوشو ۱۹۹۱-جی ایلده قبول اوْلونموش آنا یاسا ایله ایداره ائدیلن جومهوریتی‌دیر. عۆمومی سس وئرمه یوْلو ایله ۶ ایللیک مدته سئچیلمیش باشکان اؤلکه‌نی ایداره ائدیر. یۆکسک قانونوریجی اوْرقان میلّی ییغین‌جاق (آشاغی پالاتا) و سنادان (یۇخاری پالاتا) عبارت ایکی پالاتالی مجلیسه مخصوص‌دور.

 بایراغی 
موریتانی بایراغی یاشیل رنگ اۆزرینده قیزی‌لی ساری رنگ‌لی اۆفوقی آیپارا و ۵ گوشه‌لی اۇلدوزدان عبارت‌دیر. یاشیل و قیزی‌لی ساری رنگ پان-آفریقا (پان-یونانجا بیرلیک، بوتونلوک، تام) رنگلری اوْلاراق قبول ائدیلیر. یاشیل رنگ ایسلامی تمثیل ائدیر، ساری رنگ ایسه صحرا چؤلونون قوملارینی تمثیل ائدیر. آیپارا و اۇلدوز دا ماوریتانیانین اساس دینی اوْلان ایسلاما ایشاره‌دیر.

 جوغرافیاسی 
موریتانی ۴ اؤلکه ایله همسرحددیر: غربی صحرا، سنقال، الجزاییر و مالی.

 تاریخی 
۱۹۰۴-جو ایلده موریتانین بیر حیصّه سی، ۱۹۴۶-جی ایلده ایسه بوتونلوک‌له فرانسه نین ایداره‌سینه کئچمیش، ۱۹۵۸-جی ایلده ایسه فرانسه جمعیتی‌نین آوتونوم جومهوریتی دۇروم آلمیشدیر.

۱۹۶۰-جی ایل، ۲۸ نوْوامبر تاریخ‌ده اؤلکه فرانسهنین اسارتین‌دن قورتولاراق موستقیل‌لیک الده ائتمیشدیر.

 اهالی‌سی 
۳٬۳۵۹٬۱۸۵ نفردیر. کؤللیین ان گئج لغو اوْلوندوغو اؤلکه موریتانی ایسلام جومهوریتی‌دیر. کؤله‌لیک ۱۹۸۱-جی ایلده لغو اوْلونوب، کؤله صاحیبی اوْلماغا گؤره جزا نظرده توتان قانون ۲۰۰۷-جی ایلده قبول ائدیلیب. رسماً لغو اوْلون‌سا دا عملده کؤله‌لیک داوام ائدیر، اؤلکه اهالیسینین ۱۰ ایله ۲۰٪-نین کؤله اوْلدوغو دوشونولور. اساس کؤله صاحیبلری اؤلکه‌نین الیت طبقه‌سینی تشکیل ائدن عربلردیر، کؤله هدیّه
 ائتمک بؤیوک حؤرمت ژستی ساییلیر.

 ایقتصادیاتی 
ماوریتانیانین پول واحیدی اۇقییادیر.

حاضیردا موریتانی ایقتیصادی جهت‌دن ضعیف توسعه ائتمیش اؤلکه‌لر سیراسینا داخیلدیر. ایخراجاتدا اساس یئری بالیق و بالیق محصوللاری، قیزیل، دمیر فیلیزی، میس کونسنتراتی تۇتور. چین، فرانسه، ایسپانیا، ایتالیا، هولند و بلژیک کیمی اؤلکه‌لرله تیجارت علاقه‌لری واردیر.

 ایستینادلار 

 بیرده باخ 
== گؤرونتولر ==

بؤلمه:موريتانی
بؤلمه:عرب دؤولت‌لری
بؤلمه:فرانسه‌جه دانیشان اؤلکه‌لر
بؤلمه:آز توسعه ائتمیش اؤلکه‌لر